Felhívás területi küldöttválasztó gyűlések összehívásáról
a Vasutas Egészség- és Önsegélyező Pénztár tagjai részére

A Vasutas Egészség- és Önsegélyező Pénztár Igazgatótanácsa a Pénztár Alapszabálya és Választási szabályzata alapján a küldöttek megválasztására a következő helyszínekre és időpontokra hívja össze a küldöttválasztó gyűléseket:

	Küldöttválasztó körzet
	Időpont
	Helyszín

	BUDAPEST

	2021. október 27.
10.00 óra
	Pályavasúti területi igazgatóság Budapest
1. emeleti tanácsterem
1087 Budapest Kerepesi út 3.

	DEBRECEN

	2021. október 28.
10.00 óra
	Pályavasúti területi igazgatóság Debrecen
igazgatói tanácsterem
4024 Debrecen Piac u. 18.

	MISKOLC

	2021. október 25.
10.00 óra
	Pályavasúti területi igazgatóság Miskolc
1. emeleti tanácsterem
3530 Miskolc Szemere u. 26.

	PÉCS

	2021. október 20.
10.00 óra
	Pályavasúti területi igazgatóság Pécs
1. emeleti tanácsterem
7623 Pécs Szabadság u. 39.

	SZEGED

	2021. október 18.
10.00 óra
	Pályavasúti területi igazgatóság Szeged
igazgatói tanácsterem
6720 Szeged Tisza Lajos krt. 28-30.

	SZOMBATHELY

	2021. október 21.
10.00 óra
	Pályavasúti területi igazgatóság 
Szombathely
1. emeleti tanácsterem
9700 Szombathely Széll K. u. 2. 



A küldöttválasztó gyűlések napirendi pontjai:
1. A Vasutas Egészség- és Önsegélyező Pénztár küldötteinek megválasztása.
2. Egyebek.

A napirendi pontokkal összefüggő előterjesztés a Vasutas Egészség- és Önsegélyező Pénztár székhelyén (1144 Budapest, Kőszeg utca 26.) ügyfélszolgálati időben megtekinthető.
A küldöttválasztó gyűlés akkor határozatképes, ha azon a küldöttválasztó körzethez tartozó pénztártagok több mint fele megjelent.
A küldöttválasztó gyűlés határozatképtelensége esetén, a megismételt küldöttválasztó gyűlés az eredeti napirendi pontokkal és az eredeti helyszínen ugyanaznap 10 óra 15 perckor kerül megtartásra. 
A megismételt küldöttválasztó gyűlés az előzetesen meghirdetett eredeti napirendi pontok tekintetében a megjelentek számától függetlenül határozatképes.
Az Igazgatótanács a küldöttek megválasztása céljából hat küldöttválasztási körzetet jelöl ki. Az egyes körzetek és a hozzá tartozó területek megoszlása:

	Küldöttválasztó körzet
	Küldöttválasztó körzethez tartozó terület

	BUDAPEST
	Budapest, Fejér, Jász-Nagykun-Szolnok, Komárom-Esztergom és Pest megye

	DEBRECEN
	Hajdú-Bihar és Szabolcs-Szatmár-Bereg megye

	MISKOLC
	Borsod-Abaúj-Zemplén, Heves és Nógrád megye

	PÉCS
	Baranya, Somogy és Tolna megye

	SZEGED
	Bács-Kiskun, Békés és Csongrád-Csanád megye

	SZOMBATHELY
	Győr-Moson-Sopron, Vas, Veszprém és Zala megye



Az Igazgatótanács a Pénztár Alapszabályában foglaltak alapján a küldöttválasztó körzetekben megválasztandó küldöttek létszámát összesen 50 főben határozza meg.
Az egyes pénztártagok küldöttválasztó körzetekbe történő besorolását a Pénztár Igazgatótanácsa az egyes pénztártagok pénztárban nyilvántartott levelezési címe alapján határozta meg.
Az egyes küldöttválasztó gyűléseken szavazati joggal rendelkezik mindazon tagsági jogviszonnyal rendelkező pénztártag, akinek személyi azonosító okmányában szereplő tartózkodási helye (ennek hiányában lakóhelye) az adott küldöttválasztó körzetbe tartozik, és aki már 2021. szeptember 30-án a pénztár tagja volt.
Az egyes küldöttválasztó gyűléseken küldöttnek azok a tagsági jogviszonnyal rendelkező pénztártagok választhatók, akik már 2021. szeptember 30-án a pénztár tagjai voltak.
A küldöttválasztó gyűlésen a küldöttválasztó körzethez tartozó minden pénztártagnak egy szavazata van, minden szavazat egyenlő.
Az egyes küldöttválasztó körzetekben megválasztandó küldöttek létszámának a meghatározása a pénztártagok arányos képviseletének az elve alapján történt.

	Küldöttválasztó körzet
	Megválasztandó küldöttek száma (fő)

	BUDAPEST
	17

	DEBRECEN
	7

	MISKOLC
	7

	PÉCS
	5

	SZEGED
	7

	SZOMBATHELY
	7

	Összesen
	50



Felkérjük a küldöttválasztó gyűléseken résztvevő tagjainkat, hogy személyi azonosításra alkalmas okmányaikat hozzák magukkal. A hatályos jogszabályoknak megfelelően, az eseményen kizárólag olyan személyek vehetnek részt, akik koronavírus elleni védettségüket igazolni tudják. Ezért kérjük, minden résztvevő hozza magával a személyi azonosításra alkalmas okmányaik mellett védettségről szóló igazolását.

Budapest, 2021. szeptember 21.

Vasutas Egészség- és Önsegélyező Pénztár
